ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : ടേബിൾ ടെന്നീസിൽ സ്വർണം നേടിയ ജി. സത്യൻ, ഹർമീത് ദേശായി, ശരത് കമൽ, സനിൽ ഷെട്ടി എന്നിവരെ പ്രധാനമന്ത്രി അഭിനന്ദിച്ചു.
ബർമിങ്ഹാം കോമൺവെൽത്ത് ഗെയിംസിൽ ടേബിൾ ടെന്നീസിൽ സ്വർണമെഡൽ നേടിയ ജി. സത്യൻ, ഹർമീത് ദേശായി, ശരത് കമൽ, സനിൽ ഷെട്ടി എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ടേബിൾ ടെന്നീസിലെ മഹത്തായ വാർത്ത! കോമൺവെൽത്ത് ഗെയിംസിൽ സ്വർണ്ണ മെഡൽ നേടിയതിന് ജി. സത്യൻ, ഹർമീത് ദേശായി, ശരത് കമൽ, സനിൽ ഷെട്ടി എന്നിവരുടെ വീറുറ്റ ടീമിന് അഭിനന്ദനങ്ങൾ അവരുടെ ഭാവി ശ്രമങ്ങൾക്കായി ആശംസകൾ ."
--ND--
(
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ്-19 വാക്സിനേഷനുകളുടെ എണ്ണം 208.31കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.97 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,11,252
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,813
പേര്ക്ക്
രോഗമുക്തി നിരക്ക് നിലവില് 98.56%
പ്രതിവാര രോഗസ്ഥിരീകരണ നിരക്ക് 4.79%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 208.31 കോടി  പിന്നിട്ടു. 2,76,96,728 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. ഇത് വരെ 3.97 കോടിയിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് വിതരണം 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10413088
രണ്ടാം ഡോസ് 10098987
കരുതല് ഡോസ് 6564089
മുന്നണിപ്പോരാളികള്
ഒന്നാം ഡോസ് 18432934
രണ്ടാം ഡോസ് 17685279
കരുതല് ഡോസ് 12751508
12-14 പ്രായപരിധിയിലുള്ളവര്
ഒന്നാം ഡോസ് 39774706
രണ്ടാം ഡോസ് 29178992
15-18 പ്രായപരിധിയിലുള്ളവര്
ഒന്നാം ഡോസ് 61474348
രണ്ടാം ഡോസ് 51775801
18-44 പ്രായപരിധിയിലുള്ളവര്
ഒന്നാം ഡോസ് 560065392
രണ്ടാം ഡോസ് 511077925
കരുതല് ഡോസ് 42032623
45-59 പ്രായപരിധിയിലുള്ളവര്
ഒന്നാം ഡോസ് 203800686
രണ്ടാം ഡോസ് 195830804
കരുതല് ഡോസ് 25548833
60നുമേല് പ്രായമുള്ളവര്
ഒന്നാം ഡോസ് 127516770
രണ്ടാം ഡോസ് 122395922
കരുതല് ഡോസ് 36706007
ആകെ കരുതല് ഡോസ് 12,36,03,060
ആകെ 2,08,31,24,694
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,11,252. ; ഇത് രാജ്യത്തെ മൊത്തം സജീവ കേസുകളുടെ 0.25% ആണ്.
ദേശീയ രോഗമുക്തി നിരക്ക് 98.56 % ആണ്. കഴിഞ്ഞ 24 മണിക്കൂറിനുള്ളില് 15,040 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,36,38,844 ആയി.
കഴിഞ്ഞ 24 മണിക്കൂറിനുള്ളില് പുതുതായി രോഗം സ്ഥിരീകരിച്ചത് 8813 പേര്ക്കാണ്.
കഴിഞ്ഞ 24 മണിക്കൂറിനുള്ളില് 2,12,129 പരിശോധനകള് നടത്തി. ആകെ 88.06 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് 4.79 ശതമാനവും പ്രതിദിന രോഗസ്ഥിരീകരണ നിരക്ക് 4.15ശതമാനവുമാണ് .
-ND-
(Visitor Counter : 106
പ്രധാനമന്ത്രിയുടെ ഓഫീസ്
കുട്ടികൾക്കിടയിൽ അവബോധം സൃഷ്ടിച്ചതിന് പ്രധാനമന്ത്രി ബജ്റംഗ് പുനിയയെ അഭിനന്ദിച്ചു
കുട്ടികൾക്കിടയിൽ കായികവിനോദത്തെക്കുറിച്ചും പോഷകാഹാരത്തെക്കുറിച്ചും അവബോധം സൃഷ്ടിച്ചതിന് ഗുസ്തി താരം ബജ്റംഗ് പുനിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ബജ്റംഗ് പുനിയയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു:
"ഇത് കുട്ടികൾക്ക് രസകരമായ ഒരു പരിപാടി മാത്രമല്ല, കായികവും ജീവിതവും പിന്തുടരാൻ അവരെ പ്രചോദിപ്പിക്കുകയും ചെയ്യും. ബജ്റംഗ് പുനിയ ജീ നിങ്ങളുടെ ശ്രമം പോഷകാഹാരത്തെക്കുറിച്ചും അവർക്കിടയിൽ ഒരു പുതിയ അവബോധം സൃഷ്ടിക്കും."
മന്ത്രിസഭ
ഇന്ത്യയും സുരിനാമും തമ്മിൽ മെഡിക്കൽ ഉൽപ്പന്ന നിയന്ത്രണ മേഖലയിൽ ധാരണാപത്രം ഒപ്പിടുന്നതിന് മന്ത്രിസഭയുടെ അംഗീകാരം
മെഡിക്കൽ ഉൽപ്പന്ന നിയന്ത്രണ മേഖലയിലെ സഹകരണം സംബന്ധിച്ച് 2023 ജൂൺ 4-ന് കേന്ദ്ര ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ , ആരോഗ്യ കുടുംബക്ഷേമ മന്ത്രാലയം, സുരിനാം ഗവൺമെന്റ് എന്നിവ തമ്മിൽ ഒപ്പുവച്ച ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭയെ അറിയിച്ചു. ഇന്ത്യൻ രാഷ്ട്രപതിയുടെ സുരിനാം സന്ദർശന വേളയിലാണ് ഇത് ഒപ്പുവെച്ചത്.
മെഡിക്കൽ ഉൽപ്പന്നങ്ങളുമായി ബന്ധപ്പെട്ട നിയമങ്ങളും ചട്ടങ്ങളും മറ്റ് പ്രസക്തമായ കാര്യങ്ങളും സംബന്ധിച്ച ക്രിയാത്മകമായ സംഭാഷണം സുഗമമാക്കുക എന്നതാണ് ഈ ധാരണാപത്രത്തിന്റെ ഉദ്ദേശ്യം
ധാരണാപത്രം കേന്ദ്രം തമ്മിലുള്ള ഫലപ്രദമായ സഹകരണത്തിനും വിവര കൈമാറ്റത്തിനും ഒരു ചട്ടക്കൂട് സ്ഥാപിക്കാൻ ശ്രമിക്കുന്നു. ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷനും, ആരോഗ്യ മന്ത്രാലയവും, സുരിനാം ഗവൺമെന്റും തങ്ങളുടെ അന്താരാഷ്ട്ര ഉത്തരവാദിത്തങ്ങൾക്ക് അനുസൃതമായി മെഡിക്കൽ ഉൽപ്പന്നങ്ങളുടെ നിയന്ത്രണവുമായി ബന്ധപ്പെട്ട കാര്യങ്ങളിൽ രണ്ട് റെഗുലേറ്ററി അതോറിറ്റികൾ തമ്മിലുള്ള സഹകരണത്തിന്റെ പ്രധാന മേഖലകളിൽ ഇനിപ്പറയുന്നവ ഉൾപ്പെടുന്നു:
- റെഗുലേറ്ററി ചട്ടക്കൂട്, ആവശ്യകതകൾ, പ്രക്രിയകൾ എന്നിവ സംബന്ധിച്ച് കക്ഷികൾക്കിടയിൽ പരസ്പര ധാരണ പ്രോത്സാഹിപ്പിക്കുകയും രണ്ട് കക്ഷികൾക്കും ഭാവിയിൽ റെഗുലേറ്ററി ശക്തിപ്പെടുത്തൽ സംരംഭങ്ങൾ സുഗമമാക്കുകയും ചെയ്യുക, മികച്ച ലബോറട്ടറി പ്രാക്ടീസുകൾ , മികച്ച ക്ലിനിക്കൽ പ്രാക്ടീസുകൾ , മികച്ച മാനുഫാക്ചറിംഗ് പ്രാക്ടീസുകൾ , മികച്ച ഫാർമക്കോ വിജിലൻസ് പ്രാക്ടീസുകൾ എന്നിവയെക്കുറിച്ചുള്ള വിവരങ്ങളുടെയും സഹകരണത്തിന്റെയും കൈമാറ്റം.
- ഇന്ത്യൻ ഫാർമക്കോപ്പിയയുടെ അംഗീകാരം
- ഫാർമക്കോ വിജിലൻസ് ഉൾപ്പെടെയുള്ള സുരക്ഷാ വിവരങ്ങളുടെ കൈമാറ്റം, മറ്റ് കക്ഷിയുമായി ബന്ധപ്പെട്ട ഒരു പ്രത്യേക സുരക്ഷാ ആശങ്കയുള്ള പ്രതികൂല സംഭവങ്ങൾ. മരുന്നുകളും മെഡിക്കൽ ഉപകരണങ്ങളുമായി ബന്ധപ്പെട്ട സുരക്ഷാ ആശങ്കകളും ഇതിൽ ഉൾപ്പെടുന്നു.
- പാർട്ടികൾ സംഘടിപ്പിക്കുന്ന ശാസ്ത്രീയവും പ്രായോഗികവുമായ കോൺഫറൻസുകൾ, സിമ്പോസിയങ്ങൾ, സെമിനാറുകൾ, ഫോറം എന്നിവയിൽ പങ്കാളിത്തം.
- പരസ്പര സമ്മതമുള്ള മേഖലകളിൽ ശേഷി വർദ്ധിപ്പിക്കൽ,
- അന്താരാഷ്ട്ര വേദികളിലെ ഏകോപനം,
- പൊതുവായ താൽപ്പര്യമുള്ള മറ്റേതെങ്കിലും മേഖലകൾ.
വിദേശനാണ്യ വരുമാനത്തിലേക്ക് നയിക്കുന്ന മെഡിക്കൽ ഉൽപ്പന്നങ്ങളുടെ കയറ്റുമതി സുഗമമാക്കുന്നതാണ് ധാരണാപത്രം. ഇത് ആത്മനിർഭർ ഭാരതത്തിലേക്കുള്ള ചുവടുവയ്പായിരിക്കും.
റെഗുലേറ്ററി സമ്പ്രദായങ്ങളിലെ സംയോജനം ഇന്ത്യയിൽ നിന്നുള്ള മരുന്നുകളുടെ കയറ്റുമതി വർദ്ധിപ്പിക്കുന്നതിന് സഹായിക്കുകയും തൽഫലമായി ഫാർമ മേഖലയിലെ വിദ്യാസമ്പന്നരായ പ്രൊഫഷണലുകൾക്ക് മികച്ച തൊഴിലവസരങ്ങൾ നൽകുകയും ചെയ്യും.
ഇരു രാജ്യങ്ങളിലെയും നിയന്ത്രണ അധികാരികൾ തമ്മിൽ ഒപ്പുവച്ച ധാരണാപത്രം ഫാർമസ്യൂട്ടിക്കൽ ഉപയോഗത്തിനുള്ള അസംസ്കൃത വസ്തുക്കൾ, ജൈവ ഉൽപന്നങ്ങൾ, മെഡിക്കൽ ഉപകരണങ്ങൾ, സൗന്ദര്യവർദ്ധക ഉൽപന്നങ്ങൾ എന്നിവയുൾപ്പെടെയുള്ള ഫാർമസ്യൂട്ടിക്കൽസ് സംബന്ധിച്ച മെഡിക്കൽ ഉൽപ്പന്നങ്ങളുടെ നിയന്ത്രണത്തെക്കുറിച്ച് കൂടുതൽ മനസ്സിലാക്കാൻ സഹായിക്കും.
ധാരണാപത്രം മെഡിക്കൽ ഉൽപ്പന്നങ്ങളുമായി ബന്ധപ്പെട്ട മേഖലകളിലും കക്ഷികളുടെ അധികാരപരിധിയിലുള്ള പ്രസക്തമായ ഭരണപരവും നിയന്ത്രണപരവുമായ കാര്യങ്ങളിൽ വിവര കൈമാറ്റവും സഹകരണവും പ്രോത്സാഹിപ്പിക്കും.
--ND--
(
പ്രധാനമന്ത്രിയുടെ ഓഫീസ്
ആഗോള മുസ്ലീം ലീഗ് സെക്രട്ടറി ജനറലുമായി പ്രധാനമന്ത്രി ചർച്ച നടത്തി
പ്രധാനമന്ത്രി ശ്രീ നരേന്ദ്ര മോദി ആഗോള മുസ്ലീം ലീഗ് സെക്രട്ടറി ജനറൽ ഷെയ്ഖ് ഡോ മുഹമ്മദ് ബിൻ അബ്ദുൽകരീം അൽ-ഇസയുമായി പരസ്പര വിശ്വാസ സംവാദം, തീവ്രവാദ പ്രത്യയശാസ്ത്രങ്ങളെ ചെറുക്കുക, ആഗോള സമാധാനം പ്രോത്സാഹിപ്പിക്കുക, ഇന്ത്യയും സൗദി അറേബ്യയും തമ്മിലുള്ള പങ്കാളിത്തം കൂടുതൽ ആഴത്തിലാക്കുക എന്നിവയെക്കുറിച്ച്
കൂടിക്കാഴ്ചയെക്കുറിച്ച് ഷെയ്ഖ്ഡോ. മുഹമ്മദ് ബിൻ അബ്ദുൽകരീം അൽ-ഇസ്സയുടെ ഒരു ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
" ആഗോള മുസ്ലീം ലീഗ് സെക്രട്ടറി ജനറലും ഓർഗനൈസേഷൻ ഓഫ് മുസ്ലീം പണ്ഡിതന്മാരുടെ ചെയർമാനുമായ ഷെയ്ഖ് ഡോ മുഹമ്മദ് ബിൻ അബ്ദുൽകരീം അൽ-ഇസയെ കണ്ടതിൽ സന്തോഷമുണ്ട്. മതങ്ങൾ തമ്മിലുള്ള സംഭാഷണം തുടരുക, തീവ്രവാദ ആശയങ്ങളെ പ്രതിരോധിക്കുക, ആഗോള സമാധാനം പ്രോത്സാഹിപ്പിക്കുക, ഇന്ത്യയും സൗദി അറേബ്യയും തമ്മിലുള്ള ആഴത്തിലുള്ള പങ്കാളിത്തം എന്നിവയിൽ ഞങ്ങൾ മികച്ച കാഴ്ചപ്പാടുകൾ കൈമാറി."
പ്രത്യേക സേവനങ്ങളും ഫീച്ചറുകളും
കായിക വിദ്യാഭ്യാസത്തിൽ ഡാറ്റാ അനാലിസിസ് ദേശീയ ശിൽപ്പശാലയ്ക്ക് തുടക്കമായി
തിരുവനന്തപുരം : 21 മാർച്ച്, 2023
ഡാറ്റാ അനാലിസിസ് സഹായത്തോടെ നടത്തിയ സൂക്ഷ്മവും വിശദവുമായ വിശകലനമാണ് മികച്ച റാങ്കുള്ള ചെക്ക് എതിരാളികളെ മറികടന്ന് ഒളിമ്പിക് സ്വർണ്ണ മെഡൽ നേടാൻ നീരജ് ചോപ്രയെ സഹായിച്ചതെന്ന് ദേശീയ അത്ലറ്റിക്സ് ടീമിന്റെ മുഖ്യ പരിശീലകനും ദ്രോണാചാര്യ അവാർഡ് ജേതാവവുമായ ശ്രീ. രാധാകൃഷ്ണൻ നായർ പറഞ്ഞു.
സ്പോ൪ട്സ് അതോറിറ്റി ഓഫ് ഇന്ത്യയുടെ, തിരുവനന്തപുരം കാര്യവട്ടത്തെ ലക്ഷ്മീഭായി നാഷണൽ കോളേജ് ഓഫ് ഫിസിക്കൽ എഡ്യുക്കേഷ , എക്സർസൈസ് ഫിസിയോളജി, വിഭാഗം സംഘടിപ്പിച്ച കായിക വിദ്യാഭ്യാസത്തിൽ ഡാറ്റാ അനാലിസിസ് ദേശീയ ശിൽപ്പശാല ഉദ്ഘാടനം ചെയ്യുകയായിരുന്നു അദ്ദേഹം .
ഡാറ്റാ അനാലിസിസ് സഹായത്തോടെ നീരജ് ചോപ്രയിൽ നടത്തിയ സൂക്ഷ്മവും വിശദവുമായ വിശകലനം നിശ്ചിത സീസണിൽ നാലാം റാങ്ക് മാത്രമായിരുന്നപ്പോൾപ്പോലും, മികച്ച റാങ്കുള്ള ചെക്ക് എതിരാളികളെ മറികടന്ന് ഒളിമ്പിക് സ്വർണ്ണ മെഡൽ നേടാൻ നീരജ് ചോപ്രയെ സഹായിച്ചു. ഈ മാസം 27 ന് സായി എൽ.എൻ.സി.പി.ഇ അത്ലറ്റിക്സ് സ്റ്റേഡിയത്തിൽ നടക്കാനിരിക്കുന്ന ഇന്ത്യൻ ഗ്രാൻഡ് പ്രി-II-ൽ നീരജ് ചോപ്ര പങ്കെടുക്കുമെന്ന് പ്രതീക്ഷിക്കുന്നു.
ഉസൈൻ ബോൾട്ടിന്റെ 100 മീറ്റർ സ്പ്രിന്റിന്റെ ബയോമെക്കാനിക്കൽ വിശകലനത്തിന്റെ ഡാറ്റ അനാലിസിസ് പരിശീലകർക്ക് കായിക തരങ്ങളുടെ പ്രകടന സങ്കൽപ്പത്തെ തന്നെ പുനർനിർമ്മിച്ചുവന്നു ചടങ്ങിൽ അധ്യക്ഷനായിരുന്ന സായി എൽ.എൻ.സി.പി.ഇ യുടെ റീജിണൽ ഡയറക്ടറും പ്രിൻസിപ്പലുമായ ഡോ. ജി.കിഷോർ പറഞ്ഞു.
രാജ്യത്തിൻറെ വിവിധ ഭാഗങ്ങളിൽ നിന്നുളള പരിശീലകർ, കായിക അദ്ധ്യാപകർ, ഗവേഷണ വിദ്യാർത്ഥികൾ, കായിക വിദ്യാഭ്യാസ ബിരുദാനന്തര ബിരുദ വിദ്യാർത്ഥികൾ തുടങ്ങി 40 ഓളം പേ൪ അഞ്ച് ദിവസത്തെ ശില്പശാലയിൽ പങ്കെടുക്കുന്നുണ്ട്. കായികരംഗത്ത് സോഫ്റ്റ്വെയർ അടിസ്ഥാനമാക്കിയുള്ള ഡാറ്റാ വിശകലനം കൈകാര്യം ചെയ്യുന്നതിനുളള നൈപുണ്യം വർധിപ്പിക്കുകയാണ് ഈ ശിൽപശാലയുടെ ലക്ഷ്യം.
ND
പ്രത്യേക സേവനങ്ങളും ഫീച്ചറുകളും
വിദേശകാര്യ മന്ത്രി പാസ്പോർട്ട് സേവാ കേന്ദ്രം സന്ദർശിച്ചു
വിദേശകാര്യ മന്ത്രി ഡോ ജയ്ശങ്കർ തിരുവനന്തപുരത്തെ പാസ്പോർട്ട് സേവാ കേന്ദ്രം  സന്ദർശിച്ചു. റീജണൽ പാസ്പോർട്ട് ഓഫീസർ ശ്രീ ആഷിഖ് കാരാട്ടിൽ പിഎസ്കെയുടെ പ്രവർത്തന പുരോഗതിയെ കുറിച്ച് മന്ത്രിയെ ധരിപ്പിച്ചു. പിഎസ്കെയുടെ പ്രവർത്തനം അവലോകനം ചെയ്ത ശേഷം ഡോ ജയ്ശങ്കർ സംതൃപ്തി രേഖപ്പെടുത്തി. പിഎസ്കെയുടെ ഉദ്യോഗസ്ഥരുമായും ജീവനക്കാരുമായും പാസ്പോർട്ട് സേവാ കേന്ദ്രത്തിന്റെ വിവിധ സേവനങ്ങൾ പ്രയോജനപ്പെടുത്തുന്നതിനായി എത്തിയ ജനങ്ങളുമായും അദ്ദേഹം സംവദിച്ചു. പാസ്പോർട്ട് സേവ ഒരു അഭിമാനകരമായ പൊതു സേവനമാണെന്നും സേവനങ്ങൾ ദ്രുതഗതിയിൽ നൽകുമ്പോൾ ജനങ്ങൾ അഭിനന്ദിക്കുമെന്നും ഡോ. ജയശങ്കർ പറഞ്ഞു.
വിദേശകാര്യ മന്ത്രി തലസ്ഥാനത്തെ തൈക്കാട്ടുള്ള പ്രൊട്ടക്ടർ ഓഫ് എമിഗ്രന്റ്സ് ഓഫീസും സന്ദർശിച്ചു. പ്രൊട്ടക്ടർ ഓഫ് എമിഗ്രന്റ്സിന്റെ ചുമതലയുള്ള ശ്രീ മിഥുൻ ടിആറുമായി അദ്ദേഹം ആശയവിനിമയം നടത്തി. പിഒഇ ഓഫീസിന്റെ പ്രവർത്തനവും മന്ത്രി അവലോകനം ചെയ്തു.
നേരത്തെ, തിരുവനന്തപുരം കഴക്കൂട്ടത്ത് 4 വരി എലിവേറ്റഡ് ഹൈവേയുടെ നിർമാണ പുരോഗതിയും ഡോ. ജയശങ്കർ അവലോകനം ചെയ്തു.
-NS-
(Visitor Counter : 18
പാര്ലമെന്ററികാര്യ മന്ത്രാലയം
ഭരണഘടനാ ദിനം പാർലമെന്റ് ഹൗസിന്റെ സെൻട്രൽ ഹാളിൽ നാളെ ആഘോഷിക്കും
പാർലമെന്റിന്റെ സെൻട്രൽ ഹാളിൽ നിന്ന് നാളെ രാവിലെ 11 മണി മുതൽ രാഷ്ട്രപതി ഭരണഘടനാ ദിനാചരണത്തിന് തത്സമയം നേതൃത്വം നൽകും.
ഉപരാഷ്ട്രപതി, പ്രധാനമന്ത്രി, സ്പീക്കർ, മന്ത്രിമാർ, എംപിമാർ, മറ്റ് പ്രമുഖർ എന്നിവർ ചടങ്ങിൽ പങ്കെടുക്കും.
എല്ലാ കോവിഡ് 19 മാനദണ്ഡങ്ങളും പാലിച്ചുകൊണ്ട് നാളെ ഭരണഘടനയുടെ ആമുഖം വായനയിൽ രാഷ്ട്രപതിയോടൊപ്പം പങ്കുചേരാൻ പൊതുജനങ്ങളോട് അഭ്യർത്ഥന
പരമാവധി ജനപങ്കാളിത്തം ഉറപ്പാക്കാൻ പാർലമെന്ററി കാര്യ മന്ത്രാലയം രണ്ട് പോർട്ടലുകൾ വികസിപ്പിച്ചിട്ടുണ്ട്
23 ഭാഷകളിൽ  "ഭരണഘടനയുടെ ആമുഖത്തിന്റെ ഓൺലൈൻ വായനയ്ക്ക് വേണ്ടിയുള്ളതാണ് ഒരു പോർട്ടൽ 
"ഭരണഘടനാ ജനാധിപത്യത്തെക്കുറിച്ചുള്ള ഓൺലൈൻ ക്വിസ്സിന് ഉള്ളതാണ് രണ്ടാമത്തെ പോർട്ടൽ 
ആർക്കും എവിടെനിന്നും പങ്കെടുത്ത് സർട്ടിഫിക്കറ്റുകൾ നേടാം
പുരോഗമന ഇന്ത്യയുടെ 75 വർഷവും അതിന്റെ ജനങ്ങളുടെയും സംസ്കാരത്തിന്റെയും നേട്ടങ്ങളുടെയും മഹത്തായ ചരിത്രവും ആഘോഷിക്കാനും സ്മരിക്കാനും വേണ്ടി കേന്ദ്ര ഗവൺമെന്റിന്റെ ഒരു സംരംഭമാണ് ആസാദി കാ അമൃത് മഹോത്സവ്. ഈ മഹോത്സവത്തിന്റെ ഭാഗമായി, പാർലമെന്റ് ഹൗസിന്റെ സെൻട്രൽ ഹാളിൽ ഇന്ത്യ ഭരണഘടനാ ദിനം നാളെ അതായത് നവംബർ 26 ന് വളരെ ആവേശത്തോടെയും ആഹ്ലാദത്തോടെയും ആഘോഷിക്കുന്നു.
രാവിലെ 11 മണി മുതൽ പാർലമെന്റിന്റെ സെൻട്രൽ ഹാളിൽ നിന്ന് രാഷ്ട്രപതി ഭരണഘടനാ ദിനാഘോഷങ്ങൾക്ക് തത്സമയം നേതൃത്വം നൽകും.
ഉപരാഷ്ട്രപതി, പ്രധാനമന്ത്രി, സ്പീക്കർ, മന്ത്രിമാർ, എംപിമാർ, മറ്റ് വിശിഷ്ട വ്യക്തികൾ എന്നിവരും ചടങ്ങിൽ പങ്കെടുക്കും. സൻസദ് ടിവി/ഡിഡി, ഓൺലൈൻ പോർട്ടലുകൾ എന്നിവയിലൂടെ ഈ ചടങ്ങ് തത്സമയം സംപ്രേഷണം ചെയ്യും.
രാഷ്ട്രപതിയുടെ പ്രസംഗത്തിന് ശേഷം, അദ്ദേഹത്തോടൊപ്പം തത്സമയം ഭരണഘടനയുടെ ആമുഖം വായിക്കാൻ മുഴുവൻ രാജ്യത്തെയും ക്ഷണിക്കുന്നു. ‘ഭരണഘടനാ ജനാധിപത്യത്തെക്കുറിച്ചുള്ള ഓൺലൈൻ ക്വിസ്’ - അദ്ദേഹം ഉദ്ഘാടനം ചെയ്യും. ഭരണഘടനയുടെ ആമുഖം 23 ഭാഷകളിൽ  വായിക്കുന്നതുമായി ബന്ധപ്പെട്ട പോർട്ടൽ ഇന്ന് അർദ്ധരാത്രി പ്രവർത്തനക്ഷമമാകും. mpa.gov.in/constitution-day എന്ന പോർട്ടലിൽ നിന്ന് സർട്ടിഫിക്കറ്റുകൾ ഡൗൺലോഡ് ചെയ്യാം.
ആണവോര്ജ്ജ വകുപ്പ്
വർഷാന്ത്യ അവലോകനം -2022: ആണവോര്ജ്ജ വകുപ്പ്
നേട്ടങ്ങൾ
APSARA-U  - റേഡിയോ ഐസോടോപ്പുകൾ ഉത്പാദിപ്പിക്കുന്നതിന് സാമ്പിളുകളുടെ വികിരണ പ്രക്രിയയ്ക്ക് ഈ സൗകര്യം ഉപയോഗിക്കുന്നു.
ധ്രുവ : ദേശീയ സ്ഥാപനങ്ങൾ, സർവ്വകലാശാലകൾ, ആണവ-അനുബന്ധ ശാസ്ത്ര ശാഖകളിലെ പഠനങ്ങൾ എന്നിവ കൂടാതെ കഴിഞ്ഞ എട്ട് വർഷത്തിനിടെ ഏകദേശം 4000 സാമ്പിളുകൾ വികിരണ പ്രക്രിയയിലൂടെ കടന്നു പോയി.
IGCAR / FBTR : FBTR 40MWt പ്രതീക്ഷിത ശേഷി കൈവരിക്കുകയും ഗ്രിഡുമായി ബന്ധിപ്പിച്ച് 10 MW ഉത്പാദിപ്പിക്കുകയും ചെയ്തു.
IGCAR / മെറ്റൽ ഫ്യുവൽ പിൻ ഫാബ്രിക്കേഷൻ ഫെസിലിറ്റി: 2018 മെയ് മാസത്തിൽ രാഷ്ട്രപതി രാജ്യത്തിന് സമർപ്പിച്ചു.
BARC - കുറഞ്ഞ ചെലവിലുള്ള കാൻസർ ചികിത്സയ്ക്കായി നിരവധി റേഡിയോ ഫാർമസ്യൂട്ടിക്കൽ ഏജന്റുകൾ തദ്ദേശീയമായി വികസിപ്പിക്കാനും ക്ലിനിക്കൽ വിവർത്തനത്തിനുമുള്ള സുപ്രധാന സംഭാവനകൾ നൽകി.
സമാധാന ആവശ്യങ്ങൾക്കുള്ള ആണവ സഹകരണം - ആണവോർജ്ജത്തിന്റെ സമാധാനപരമായ ഉപയോഗത്തിനുള്ള സിവിൽ ആണവ സഹകരണ കരാർ ജപ്പാൻ, ബ്രിട്ടൻ, വിയറ്റ്നാം, ബംഗ്ലാദേശ് എന്നീ രാജ്യങ്ങളുമായി ഒപ്പുവച്ചു. ബംഗ്ലാദേശിൽ ആണവനിലയം സ്ഥാപിക്കുന്നതിനായി റഷ്യയും ബംഗ്ലാദേശും ഇന്ത്യയും തമ്മിൽ ത്രികക്ഷി ധാരണാപത്രം ഒപ്പുവച്ചു. കാനഡയുമായി ആണവ ഗവേഷണ വികസന സഹകരണ കരാർ ഒപ്പിട്ടു.
(Visitor Counter : 75
പ്രധാനമന്ത്രിയുടെ ഓഫീസ്
പിഎംഎവൈ അമ്മമാരുടെയും പെൺമക്കളുടെയും ജീവിതം സുഗമമാക്കുന്നു: പ്രധാനമന്ത്രി
പൂഞ്ചിലെ ചഞ്ചല ദേവിയുടെ ജീവിതത്തിൽ പ്രധാനമന്ത്രി ആവാസ് യോജനയ്ക്ക് കീഴിൽ ഒരു വീട് കൊണ്ടുവന്ന വലിയ മാറ്റം എംപി വിവരിച്ചു.
ജമ്മു പൂഞ്ച് എംപി ശ്രീ ജുഗൽ കിഷോർ ശർമയുടെ ട്വീറ്റ് ത്രെഡിന് പ്രധാനമന്ത്രി മറുപടി നൽകി.
പിഎംഎവൈ അമ്മയുടെയും പെൺമക്കളുടെയും ജീവിതം എളുപ്പമാക്കുന്നുവെന്ന് പ്രധാനമന്ത്രി പറഞ്ഞു. അദ്ദേഹം ട്വീറ്റ് ചെയ്തു:
"ജമ്മു കശ്മീരിലെ ചഞ്ചല ദേവിയുടെ ഈ സന്തോഷം, പ്രധാനമന്ത്രി ആവാസ് യോജനയിലൂടെ നമ്മുടെ അമ്മമാരുടെയും സഹോദരിമാരുടെയും ജീവിതം എങ്ങനെ എളുപ്പമാകുന്നുവെന്ന് കാണിക്കുന്നു."
जम्मू-कश्मीर की चंचला देवी जी की यह खुशी बताती है कि कैसे प्रधानमंत्री आवास योजना से हमारी माताओं-बहनों का जीवन आसान हो रहा है। https://t.co/4vdKzdok85
— Narendra Modi  April 14, 2023
PIB Headquarters
സിആര്പിഎഫ് മോണ്ടിസ്സോറി സ്കൂളില് പ്രധാനധ്യാപിക/ നഴ്സറി ടീച്ചര്, ആയ ഒഴിവുകളില് താല്ക്കാലിക നിയമനം
തിരുവനന്തപുരത്തെ പള്ളിപ്പുറത്തുള്ള സിആര്പിഎഫ് ഗ്രൂപ്പ് സെന്ററിലെ മോണ്ടിസ്സോറി സകൂളില് പ്രധാനധ്യാപിക/നഴ്സറി ടീച്ചര്, ആയ എന്നീ ഒഴിവുകളിലേക്ക് 11 മാസത്തേക്ക് താല്ക്കാലിക നിയമനം നടത്തും.
നഴ്സറി പരിശീലനം ലഭിച്ച ടീച്ചര്മാര്ക്ക് മെട്രിക്കുലേഷനും, അംഗീകൃത സ്ഥാപനങ്ങളില് നിന്നുള്ള നഴ്സറി ട്രെയിനിങ്ങ് ഡിപ്ലോമ സര്ട്ടിഫിക്കറ്റും ഉണ്ടായിരിക്കണം. ഇംഗ്ലീഷ്, ഹിന്ദി, സംഗീതം, നൃത്തം, പെയിന്റിംഗ് എന്നിവയില് പരിജ്ഞാനമുള്ളവര്ക്ക് മുന്ഗണന. അല്ലെങ്കില് ജൂനിയര് ബേസിക് പരിശീലനം  നേടിയവരോ, പരിശീലനം ലഭിച്ച ബിരുദ/ബിരുദാനന്തര ബിരുദധാരികളോ ആയിരിക്കണം. ആയയുടെ ഒഴിവിലേയ്ക്ക് അഞ്ചുവയസ്സിനുതാഴെയുള്ള കുട്ടികളെ നോക്കുന്നതില് പരിചയവും അഭിലഷണീയ യോഗ്യതയായി മെട്രിക്കുലേഷനും വേണം
പ്രധാനധ്യാപികമാര്ക്ക് 9,000 രൂപയും, അധ്യാപകര്ക്ക് 7,000 രൂപയും, ആയമാര്ക്ക് 4,500 രൂപയും മാസശമ്പളം ലഭിക്കും. യോഗ്യരായവര്, വിദ്യാഭ്യാസവും പരിചയവും തെളിയിക്കുന്ന രേഖകള്ക്കൊപ്പം, കവറില് 'Application for the Post of Head Mistress/Nursery Teacher and Ayah in CRPF, Montessori School, Pallipuram' എന്നെഴുതി ഡിഐജിപി, ജിസി -സിആര്പിഎഫ്, മോണ്ടിസ്സേറി സ്കൂള് പള്ളിപ്പുറം, തിരുവനന്തപുരം-695 316 എന്ന വിലാസത്തില് ഏപ്രില് 24നകം അയക്കണം. അഭിമുഖപരീക്ഷ 2017, മെയ് 5 ന് രാവിലെ 11 മണിക്ക് നടക്കും.
കൂടുതല് വിവരങ്ങള്ക്ക് 0471-2752617 എന്ന ടെലിഫോണ് നമ്പരില് ബന്ധപ്പെടാവുന്നതാണ്.
(Visitor Counter : 44
പ്രധാനമന്ത്രിയുടെ ഓഫീസ്
പൗരന്മാർക്കിടയിൽ അവബോധം സൃഷ്ടിക്കുന്നതിൽ ജർബോം ഗാംലിൻ ലോ കോളേജിലെ വിദ്യാർത്ഥികളുടെ ശ്രമങ്ങളെ പ്രധാനമന്ത്രി അഭിനന്ദിച്ചു
പൗരന്മാർക്കിടയിൽ അവബോധം സൃഷ്ടിക്കുന്നതിനുള്ള നിയമ സേവന ക്യാമ്പിൽ സജീവമായ പങ്കുവഹിച്ച ജർബോം ഗാംലിൻ ലോ കോളേജിലെ വിദ്യാർത്ഥികളുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കേന്ദ്ര നിയമ-നീതിന്യായ മന്ത്രി ശ്രീ കിരൺ റിജിജുവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ജനങ്ങളുടെ നിയമങ്ങളെ കുറിച്ചും നിയമപരമായ അവകാശങ്ങളുമായി ബന്ധപ്പെട്ട വശങ്ങളെക്കുറിച്ചുമു ള്ള അവബോധം വർദ്ധിപ്പിക്കുന്നതിനാൽ ഇത്തരമൊരു ശ്രമം പ്രശംസനീയമാണ്."
പ്രധാനമന്ത്രിയുടെ ഓഫീസ്
സൗരോർജ്ജം പ്രയോജനപ്പെടുത്തിയതിന് പ്രധാനമന്ത്രി ഗോവയെ പ്രശംസിച്ചു
ഉപയോക്തൃ സൗഹൃദ പോർട്ടലിലൂടെ സ്ഥാപിക്കാവുന്ന സോളാർ പാനൽ ഇൻസ്റ്റാളേഷനുകൾക്കുള്ള സബ്സിഡി ആരംഭിക്കുന്നതിന് കാരണമായ ഗോവ എനർജി ഡെവലപ്മെന്റ് ഏജൻസി, ന്യൂ ആൻഡ് റിന്യൂവബിൾ എനർജി ഡിപ്പാർട്ട്മെന്റ്, വൈദ്യുതി വകുപ്പ് എന്നിവയുടെ സഹകരിച്ചുള്ള ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. . ഈ സംരംഭം ഗോവയിലെ ജനങ്ങൾക്ക് വൈദ്യുതി ഉൽപ്പാദനത്തിൽ പരിസ്ഥിതി സൗഹൃദ രീതികൾ സ്വീകരിക്കാൻ പ്രചോദനമാകും.
ഗോവ മുഖ്യമന്ത്രി ഡോ പ്രമോദ് സാവന്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"ഗോവ സൂര്യന്റെ ശക്തി പ്രയോജനപ്പെടുത്തുന്നത് കാണുന്നതിൽ സന്തോഷമുണ്ട്. ഈ കൂട്ടായ ശ്രമം സുസ്ഥിര വികസനം വർദ്ധിപ്പിക്കും."
ND
(
പ്രത്യേക സേവനങ്ങളും ഫീച്ചറുകളും
ജി 20യുടെ ഭാഗമായി കരകൗശല മേള സംഘടിപ്പിക്കുന്നു
ന്യൂഡല്ഹിയില് നടക്കുന്ന ജി 20 ഉച്ചകോടിയുടെ ഭാഗമായി 2023 സെപ്റ്റംബര് 8 മുതല് 10 വരെ പ്രഗതി മൈതാനിലെ ഭാരത് മണ്ഡപത്തില് കരകൗശല മേള  സംഘടിപ്പിക്കുന്നു .
ഇന്ത്യയുടെ പുരാതന കരകൗശല പൈതൃകം ആഗോള മാധ്യമങ്ങള്ക്കും ജി 20 പ്രതിനിധികള്ക്കും പ്രദര്ശിപ്പിക്കാന് 30-ലധികം സംസ്ഥാനങ്ങളും കേന്ദ്ര ഭരണ പ്രദേശങ്ങളും പങ്കെടുക്കുന്നു.
30 സംസ്ഥാനങ്ങള്ക്ക് പുറമെ, ട്രൈബ്സ് ഇന്ത്യ  ,ഖാദി ഗ്രാമോദ്യോഗ്, സരസ് അജീവിക, നാഷണല് ബാംബൂ മിഷന് , ദേശീയ പട്ടികജാതി വികസന കോര്പ്പറേഷന് ,ധനകാര്യ വികസന കോര്പ്പറേഷന് എന്നിങ്ങനെ 6 കേന്ദ്ര ഏജന്സികള് അതിന്റെ കരകൗശല വിഭാഗത്തിലൂടെ ഇന്ത്യയുടെ വൈവിധ്യവും സമ്പന്നവുമായ പൈതൃകം പ്രദര്ശിപ്പിക്കുന്നു.
കൂടാതെ, കലയുടെയും കരകൗശലത്തിന്റെയും തത്സമയ പ്രദര്ശനത്തിനായി രാജ്യമെമ്പാടുമുള്ള കരകൗശല പ്രവർത്തകരിൽ നിന്ന്  പങ്കാളിത്തമുണ്ട്.
. ചില വിഭാഗങ്ങള് ഇപ്രകാരമാണ്:-
• കശ്മീരില് നിന്നുള്ള പേപ്പര് മാഷെ 
• രാജസ്ഥാനില് നിന്നുള്ള ലാക് വളകള് 
• ബീഹാറില് നിന്നുള്ള മധുബനി പെയിന്റിംഗുകള് 
• തമിഴ്നാട്ടില് നിന്നുള്ള തഞ്ചാവൂര് പെയിന്റിംഗുകള് 
• ഗുജറാത്തില് നിന്നുള്ള ലിപ്പണ് പെയിന്റിംഗുകള്/മഡ് മിറര് വര്ക്ക് 
സ്ഥലം:- ഹാള് നമ്പര് 3, ഭാരത് മണ്ഡപം, ന്യൂഡല്ഹി
തീയതി:- 09 ,10 സെപ്റ്റംബര് 2023
ഈ കരകൗശല മേളയില് ഇന്ത്യയുടെ വിവിധ ഭാഗങ്ങളില് നിന്നുള്ള കരകൗശല ഉല്പന്നങ്ങള് പ്രദര്ശിപ്പിക്കും, ഒരു ജില്ല ഒരു ഉല്പ്പന്നം , ജിഐ ടാഗുചെയ്ത ഇനങ്ങളും സ്ത്രീകളും ആദിവാസി കരകൗശല വിദഗ്ധരും നിര്മ്മിച്ച ഉല്പ്പന്നങ്ങളും. പ്രതിനിധികള്ക്കും ഉച്ചകോടിയില് പങ്കെടുക്കുന്ന അന്താരാഷ്ട്ര മാധ്യമങ്ങള്ക്കും ഈ കരകൗശലേ മേള സന്ദർശിക്കാനും പ്രാദേശികമായി ഉല്പന്നങ്ങള് വാങ്ങാനും അവസരമുണ്ട്. അങ്ങനെ, ഇന്ത്യയില് നിര്മ്മിച്ച ഉല്പ്പന്നങ്ങളെ ആഗോളതലത്തില് പ്രോത്സാഹിപ്പിക്കുക മാത്രമല്ല, പ്രാദേശിക കരകൗശലത്തൊഴിലാളികള്ക്ക് പുതിയ സാമ്പത്തിക, വിപണി അവസരങ്ങള് മേള വഴി തുറക്കുകയും ചെയ്യും. ടെക്സ്റ്റൈല്സ് മന്ത്രാലയത്തിന്റെയും സംസ്ഥാന/ കേന്ദ്രഭരണ ഗവൺമെന്റുകളുടെയും ഏകോപനത്തോടെ ജി20 സെക്രട്ടേറിയറ്റാണ് പ്രദര്ശനം സംഘടിപ്പിക്കുന്നത്. ഏകദേശം 30 സംസ്ഥാനങ്ങളും കേന്ദ്ര ഭരണ പ്രദേശങ്ങളും കേന്ദ്ര ഏജന്സികളായ ഖാദി വില്ലേജ് ആന്റ് ഇന്ഡസ്ട്രീസ് കമ്മീഷന്, ട്രിഫെഡ്, സരസ് അജീവിക എന്നിവയും മേളയിൽ പങ്കെടുക്കുന്നു.
അന്താരാഷ്ട്ര പ്രതിനിധികള്ക്ക് ഇന്ത്യന് കരകൗശല വിദഗ്ധരുടെ വൈദഗ്ധ്യവും മികവുറ്റ പ്രതിഭാസ്പർശവും പ്രകടമാക്കുന്നതിനായി കരകൗശല മേളയുടെ ഭാഗമായി മുതിർന്ന കരകൗശല വിദഗ്ധരുടെ പ്രത്യേക തത്സമയ പ്രദര്ശനങ്ങളും ആസൂത്രണം ചെയ്തിട്ടുണ്ട്. വടക്കു കിഴക്കൻ സംസ്ഥാനങ്ങളിൽ നിന്നുള്ള അസാധാരണമായ കരകൗശല, കൈത്തറി ഇനങ്ങള് പ്രദര്ശിപ്പിക്കുന്നതിന്, നോര്ത്ത്-ഈസ്റ്റേണ് ഹാന്ഡ്ക്രാഫ്റ്റ്സ് & ഹാന്ഡ്ലൂം ഡെവലപ്മെന്റ് കോര്പ്പറേഷന്റെ  എച്ച് ഡി സി )ഏകോപനത്തില് 'ഫോക്കസ് നോര്ത്ത് ഈസ്റ്റ്' സ്റ്റാള് ഒരുങ്ങുന്നു.
--NS--
(Visitor Counter : 14
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 193.31 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 17,698 പേര്
ചികിത്സയിലുള്ളത് 0.04 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 2,070 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,26,13,440 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,706 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 85 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,78,267 പരിശോധനകള്.
(ND
ജൽ ശക്തി മന്ത്രാലയം
നാലാമത് ദേശീയ ജല പുരസ്കാരത്തിനുള്ള അപേക്ഷകൾ രാഷ്ട്രീയ പുരസ്കാർ പോർട്ടലിൽ  ആരംഭിച്ചു; അപേക്ഷ സമർപ്പിക്കേണ്ട അവസാന തീയതി 2022 സെപ്റ്റംബർ 15
ജലവിഭവ, നദി വികസന, ഗംഗാ പുനരുജ്ജീവന വകുപ്പ്, ജലശക്തി മന്ത്രാലയത്തിന്റെ നാലാമത് ദേശീയ ജല പുരസ്കാരത്തിനുള്ള അപേക്ഷകൾ രാഷ്ട്രീയ പുരസ്കാർ പോർട്ടലിൽ ആരംഭിച്ചു. എല്ലാ അപേക്ഷകളും രാഷ്ട്രീയ പുരസ്കാർ പോർട്ടലിലൂടെ  ഓൺലൈൻ ആയി മാത്രമേ സ്വീകരിക്കുകയുള്ളൂ. കൂടുതൽ വിവരങ്ങൾക്ക് പൊതുജനങ്ങൾക്ക് ഈ പോർട്ടലോ ഈ വകുപ്പിന്റെ വെബ്സൈറ്റോ  നോക്കാവുന്നതാണ്. അപേക്ഷ സമർപ്പിക്കേണ്ട അവസാന തീയതി 2022 സെപ്റ്റംബർ 15 ആണ്.
സംസ്ഥാനം, ജില്ല, ഗ്രാമപഞ്ചായത്ത്, നഗര തദ്ദേശ സ്ഥാപനങ്ങൾ, സ്ഥാപനങ്ങൾ, മാധ്യമങ്ങൾ, സ്കൂൾ, വ്യവസായസ്ഥാപനം, സർക്കാരിതര സംഘടന, ജല ഉപഭോക്തൃ സംഘടനകൾ തുടങ്ങി ജല സംരക്ഷണം, പരിപാലനം എന്നീ മേഖലകളിൽ മാതൃകാപരമായ പ്രവർത്തനങ്ങൾ നടത്തുന്ന ഏതൊരു സ്ഥാപനത്തിനും അപേക്ഷിക്കാൻ അർഹതയുണ്ട്.
'മികച്ച സംസ്ഥാനം', 'മികച്ച ജില്ല' എന്നീ വിഭാഗങ്ങളിലെ വിജയികളെ ട്രോഫിയും പ്രശസ്തി പത്രവും നൽകി അനുമോദിക്കും. ബാക്കിയുള്ള വിഭാഗങ്ങളിൽ വിജയികൾക്ക് ട്രോഫിയും പ്രശസ്തി പത്രവും ക്യാഷ് പ്രൈസും നൽകും. 1, 2, 3 റാങ്ക് ജേതാക്കൾക്ക് യഥാക്രമം 2 ലക്ഷം, 1.5 ലക്ഷം, 1 ലക്ഷം എന്നിങ്ങനെയാണ് ക്യാഷ് പ്രൈസ്.
2018 മുതലാണ് ദേശീയ ജല പുരസ്കാരം നൽകി തുടങ്ങിയത്.
RRTN
ആണവോര്ജ്ജ വകുപ്പ്
COVID ബീപ്  ഉത്പാദനം വലിയതോതിൽ വർദ്ധിപ്പിക്കാൻ ഗവൺമെന്റ് നടപടികൾ സ്വീകരിക്കുന്നു
(ന്യൂഡൽഹി , ജൂലൈ 28,2021
COVID ബീപ്  ന്റെ ഉത്പാദനം വലിയതോതിൽ വർദ്ധിപ്പിക്കാൻ ഭരണകൂടം നടപടികൾ സ്വീകരിച്ചു വരുന്നതായി ആണവോർജ്ജ ബഹിരാകാശ മന്ത്രാലയങ്ങളുടെ ചുമതലയുള്ള കേന്ദ്രസഹമന്ത്രി ഡോ. ജിതേന്ദ്ര സിംഗ് അറിയിച്ചു
കോവിഡ് രോഗികൾക്കായി വികസിപ്പിച്ച, ചിലവ് കുറഞ്ഞ വയർലെസ് ഫിസിയോളജിക്കൽ പരാമീറ്റർ നിരീക്ഷണ സംവിധാനമായ COVID ബീപ്, ഇത്തരത്തിൽ തദ്ദേശീയമായി നിർമ്മിക്കുന്ന ആദ്യ ഉപകരണമാണെന്ന് ലോക്സഭയിൽ ഉന്നയിക്കപ്പെട്ട ചോദ്യത്തിന് മറുപടിയായി സഭയിൽ സമർപ്പിച്ച പ്രസ്താവനയിൽ അദ്ദേഹം വ്യക്തമാക്കി
ആണവോർജ്ജ വകുപ്പ്, ഇലക്ട്രോണിക്സ് കോർപ്പറേഷൻ ഓഫ് ഇന്ത്യ ലിമിറ്റഡ്  എന്നിവയുടെ സഹകരണത്തോടെ ഹൈദരാബാദ് ESIC മെഡിക്കൽ കോളേജ് ആണ് സംവിധാനം വികസിപ്പിച്ചത്
ECIL ന്റെ കോർപ്പറേറ്റ് സാമൂഹിക ഉത്തരവാദിത്ത  നടപടികളുടെ ഭാഗമായി 40 കോവിഡ് ബീപ് ഉപകരണങ്ങൾ, ഹൈദരാബാദിലെ സർക്കാർ ആശുപത്രികൾക്ക് നൽകിയിട്ടുണ്ട്. 2021 ഓഗസ്റ്റ് പകുതിയോടെ ഹൈദരാബാദ് ESIC യിലേക്ക് നൽകാനുള്ള നൂറെണ്ണം തയ്യാറാക്കുന്നുണ്ട്.
തൊഴിൽ മന്ത്രാലയ സെക്രട്ടറിക്ക് മുൻപാകെ 2021 ജൂൺ 11ന് ഉപകരണത്തിന്റെ പ്രത്യേകതകൾ വർച്വൽ സമ്മേളനത്തിലൂടെ അവതരിപ്പിച്ചിരുന്നു
വിശദമായ ചർച്ചകളുടെ അടിസ്ഥാനത്തിൽ തൊഴിൽ മന്ത്രാലയത്തിന് മുൻപാകെ ഉപകരണത്തിന്റെ വലിയ തോതിലുള്ള ഉത്പാദനം സംബന്ധിച്ച ശുപാർശയും സമർപ്പിച്ചിട്ടുണ്ട്
പ്രധാനമന്ത്രിയുടെ ഓഫീസ്
ബർമിംഗ്ഹാം കോമൺവെൽത്ത് ഗെയിംസ് : ഭാരോദ്വഹനത്തിൽ സ്വർണമെഡൽ നേടിയ ജെറമി ലാൽറിന്നുംഗയെ പ്രധാനമന്ത്രി അഭിനന്ദിച്ചു
2022-ൽ ബർമിംഗ്ഹാമിൽ നടന്ന കോമൺവെൽത്ത് ഗെയിംസിൽ സ്വർണ്ണ മെഡൽ നേടിയ ഭാരോദ്വഹന താരം ജെറമി ലാൽറിന്നുംഗയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
"നമ്മുടെ യുവശക്തി ചരിത്രം സൃഷ്ടിക്കുന്നു! തന്റെ ആദ്യ കോമൺവെൽത്ത് ഗെയിംസിൽ തന്നെ സ്വർണം നേടുകയും ഗെയിംസിൽ ഒരു മികച്ച റെക്കോർഡ് നേടുകയും ചെയ്ത ലാൽറിന്നുംഗയുടെ ഭാവി ഉദ്യമങ്ങൾക്ക് അഭിനന്ദനങ്ങൾ."
--ND--
(Our Yuva Shakti is creating history! Congratulations to @raltejeremy, who has won a Gold in his very first CWG and has set a phenomenal CWG record as well. At a young age he’s brought immense pride and glory. Best wishes to him for his future endeavours. pic.twitter.com/dUGyItRLCJ
— Narendra Modi  July 31, 2022
പ്രധാനമന്ത്രിയുടെ ഓഫീസ്
ചന്ദ്രയാന് ആശംസകൾ അറിയിച്ച ഭൂട്ടാൻ പ്രധാനമന്ത്രിക്ക് പ്രധാനമന്ത്രി നന്ദി പറഞ്ഞു
ചന്ദ്രയാൻ 3 വിജയകരമായി വിക്ഷേപിച്ചതിന് ഭൂട്ടാൻ പ്രധാനമന്ത്രിയുടെ ആശംസകൾക്ക് പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു.
ഭൂട്ടാൻ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ശ്രീ മോദി ട്വീറ്റ് ചെയ്തു:
"എക്സലൻസി,താങ്കളുടെ ഊഷ്മളമായ വാക്കുകൾക്ക് നന്ദി. തീർച്ചയായും, ചന്ദ്രയാൻ വിജയം മൊത്തം മനുഷ്യരാശിക്കും ശുഭപ്രതീക്ഷ നൽകുന്നു."
ND
(
പ്രധാനമന്ത്രിയുടെ ഓഫീസ്
ബി ആർ ഓയുടെ പ്രൊജക്റ്റ് ദന്തക് 64-ാമത് രൂപീകരണ ദിന സംരംഭത്തെ പ്രധാനമന്ത്രി പ്രശംസിച്ചു
ബോർഡർ റോഡ്സ് ഓർഗനൈസേഷന്റെ 64-ാമത് റൈസിംഗ് ഡേ സ്മരണയ്ക്കായി പ്രൊജക്റ്റ് ദന്തക് നടത്തിയ സംരംഭത്തെ പ്രധാനമന്ത്രി പ്രശംസിച്ചു.
ഭൂട്ടാനിലെ തിംഫുവിൽ എൻഡ്യുറിംഗ് ഫ്രണ്ട്ഷിപ്പ് മൗണ്ടൻ ബൈക്ക് ചലഞ്ചിന്റെ പത്താം മെഗാ എഡിഷൻ സംഘടിപ്പിക്കുന്നതിനെക്കുറിച്ച് ബോർഡർ റോഡ്സ് ഓർഗനൈസേഷന്റെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രി പറഞ്ഞു:
"സ്തുത്യർഹമായ സംരംഭം."
Praiseworthy initiative. https://t.co/junWEe2y6l
— Narendra Modi  May 5, 2023
രാഷ്ട്രപതിയുടെ കാര്യാലയം
മഹാവീർ ജയന്തിയുടെ തലേന്ന് രാഷ്ട്രപതിയുടെ ആശംസകൾ
ന്യൂ ഡൽഹി: ഏപ്രിൽ 13, 2022
രാഷ്ട്രപതി ശ്രീ രാം നാഥ് കോവിന്ദ് മഹാവീർ ജയന്തിയുടെ തലേന്നുള്ള തന്റെ സന്ദേശത്തിൽ എല്ലാ പൗരന്മാർക്കും, പ്രത്യേകിച്ച് ജൈന സമൂഹത്തിന് ഊഷ്മളമായ ആശംസകൾ അറിയിച്ചു.
അഹിംസ, സത്യം, അസ്തേയം , ബ്രഹ്മചര്യം , അപരിഗ്രഹം  എന്നീ വ്രതങ്ങൾ പാലിച്ചുകൊണ്ടാണ് ഭഗവാൻ മഹാവീര ആത്മീയ വിമോചനത്തിന്റെ പാത കാണിച്ചതെന്ന് അദ്ദേഹം പറഞ്ഞു. സന്തുലിതമായ ഒരു ജീവിതം നയിക്കുന്നതിനുള്ള അടിസ്ഥാനമായി ത്യാഗവും സംയമനവും സ്നേഹവും അനുകമ്പയും എളിമയും നീതിയും അദ്ദേഹം പഠിപ്പിച്ചു.
ഈ അവസരത്തിൽ, അഹിംസയെ പ്രോത്സാഹിപ്പിക്കുന്നതിനും സമൂഹത്തിലെ എല്ലാത്തരം സാമൂഹിക തിന്മകളെയും തുടച്ചുനീക്കുന്നതിനും വേണ്ടി പ്രവർത്തിക്കുമെന്ന് നമുക്കെല്ലാവർക്കും പ്രതിജ്ഞയെടുക്കാം.
(Visitor Counter : 105